Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi faoliyatini tashkil etish chora-tadbirlari toʻgʻrisida
(resolution, 2019-12-20)

Oʻzbekiston Respublikasi Prezidentining “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasini tashkil etish toʻgʻrisida” 2012-yil 13-noyabrdagi PF-4483-son Farmonini bajarish yuzasidan Vazirlar Mahkamasi qaror qiladi: 2. Oʻzbekiston Respublikasi Ichki ishlar vazirligi, “Yergeodezkadastr” davlat qoʻmitasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, Qimmatli qogʻozlar markaziy depozitariysi yigʻimlar va boshqa toʻlovlar undirmasdan tegishli ravishda: tugatilayotgan Oʻzbekiston Respublikasi Davlat mulkini boshqarish davlat qoʻmitasi hamda Monopoliyadan chiqarish va raqobatni rivojlantirish davlat qoʻmitasi va ular hududiy organlarining (keyingi oʻrinlarda tugatilayotgan organlar deb ataladi) Davlat raqobat qoʻmitasi va uning hududiy organlariga oʻtayotgan avtotransport vositalarini Oʻzbekiston Respublikasi Ichki ishlar vazirligi organlarida tegishli ravishda qayta roʻyxatdan oʻtkazsin; tugatilayotgan organlarning nomi oʻzgarishi munosabati bilan ularning koʻchmas mulki kadastr hujjatlarini tegishli ravishda Davlat raqobat qoʻmitasi va uning hududiy organlariga qayta roʻyxatdan oʻtkazsin; organlarning tugatilishi munosabati bilan xoʻjalik jamiyatlarining taʼsis hujjatlariga kiritilayotgan oʻzgartirish va qoʻshimchalarni davlat roʻyxatidan oʻtkazsin; Qimmatli qogʻozlar markaziy depozitariysida boʻlgan Oʻzbekiston Respublikasi Davlat mulki davlat qoʻmitasi va uning hududiy organlarining depo hisobvaraqlaridagi aksiyalar davlat paketlarini tegishli ravishda Davlat raqobat qoʻmitasi va uning hududiy organlarining depo hisobvaraqlariga oʻtkazsin. 3. Quyidagilar maʼlumot uchun qabul qilinsin: tugatilayotgan organlar tomonidan tuzilgan barcha shartnomalar, shu jumladan davlat mulki obyektlarining oldi-sotdi shartnomalari boʻyicha tegishli ravishda Davlat raqobat qoʻmitasi va uning hududiy organlari huquqiy voris hisoblanadilar hamda ushbu shartnomalar qayta tuzilmaydi; tugatilayotgan Oʻzbekiston Respublikasi Davlat mulkini boshqarish davlat qoʻmitasi va uning hududiy organlari tomonidan savdolarga qoʻyilgan obyektlar boʻyicha Davlat raqobat qoʻmitasi va uning hududiy organlari sotuvchi funksiyalarini amalga oshiradilar, bunda savdolar shartlari va turlari oʻzgarishsiz qoladi, obyektlar esa Oʻzbekiston Respublikasi Davlat mulkini boshqarish davlat qoʻmitasi tugatilishi munosabati bilan savdolardan olib qoʻyilishi, qayta baholanishi va takroran savdolarga qoʻyilmaydi; tugatilayotgan organlarning budjetdan tashqari jamgʻarmalaridagi pul mablagʻlari qoldiqlari toʻliq hajmda Davlat raqobat qoʻmitasining budjetdan tashqari jamgʻarmasiga oʻtkaziladi; tugatilayotgan organlar tomonidan ilgari berilgan litsenziyalar, huquq belgilovchi, ruxsat beruvchi hujjatlar hamda ular tomonidan ilgari qabul qilingan qarorlar oʻz kuchida qoladi va tugatilayotgan organlar nomi oʻzgarganligi tufayli bekor qilinmaydi yoxud oʻzgartirilmaydi. 4. Belgilab qoʻyilsinki, Davlat raqobat qoʻmitasi markaziy apparatining va uning hududiy organlarining, shuningdek tugatilayotgan organlarning taʼminoti, shu jumladan ularni tugatish bilan bogʻliq xarajatlar 2012-yil oxirigacha — tugatilayotgan organlarning budjet va budjetdan tashqari mablagʻlar boʻyicha tasdiqlangan xarajatlar smetasida nazarda tutilgan mablagʻlar hisobiga va doirasida, 2013-yildan boshlab esa — Oʻzbekiston Respublikasining Davlat budjeti parametrlarida ushbu maqsadlar uchun nazarda tutiladigan budjet mablagʻlari hisobiga amalga oshiriladi. 5. Xususiylashtirish, raqobatni rivojlantirish va korporativ boshqaruv muammolari tadqiqotlari markazi Xususiylashtirish, korporativ boshqaruvni va qimmatli qogʻozlar bozorini rivojlantirish muammolarini tadqiq etish markazini va Monopoliyaga qarshi siyosatni takomillashtirish markazi negizida ular qoʻshib yuborish yoʻli bilan tashkil etilishi belgilab qoʻyilsin. 6. “Birja” noshirlik uyi MChJ va “Isteʼmolchi” MChJni qoʻshib yuborish yoʻli bilan qayta tashkil etish asosida ular negizida iqtisodiyotga oid gazeta va jurnallar nashr etish yoʻli bilan tadbirkorlarni va mamlakat aholisini tezkor va ishonchli iqtisodiy maʼlumotlar bilan taʼminlash, shuningdek internet-portalni muntazam toʻldirib borish uchun davlat ulushi kamida 51 foizdan iborat (jamiyat qatnashchilari tarkibida birjalarni saqlab qolgan holda) “Biznes-Daily Media” MChJ tashkil etish toʻgʻrisidagi Davlat raqobat qoʻmitasining taklifiga hamda jamiyat qatnashchilarining qaroriga rozilik berilsin. 7. Davlat raqobat qoʻmitasiga “Biznes-Daily Media” MChJ faoliyatini rivojlantirish uchun Davlat raqobat qoʻmitasining budjetdan tashqari jamgʻarmasining 10 foizgacha mablagʻlarini, keyinchalik ularni belgilangan tartibda ustav fondiga kapitallashtirgan holda yoʻnaltirishga ruxsat etilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov zimmasiga yuklansin.